Augustendorp

Augustendorp () is en Dörp in de Gemeen Gnarrenborg in’n Landkreis Rodenborg, Neddersassen.

 Geografie 

Augustendorp liggt in’t Düvelsmoor. Na Süüdoosten to liggt dat Huvenhoopsmoor mit’n Huvenhoopssee. De Oost liggt so bi twee Kilometer in’n Oosten.

De Naveröörd sünd Klenkendörp in’n Noorden, Heinrichsdörp in’n Noordoosten, Ochenhusen in’n Oosten, Glinst mit Forstoort-Anfang in’n Süden, Barkhusen in’n Süüdwesten un Langenhusen in’n Noordwesten.

 Historie 

Augustendorp is 1828 as Stratendörp un Moorkolonie ünner Moorkommissar Claus Witte grünnt worrn. Den Naam hett dat Dörp na de Prinzessin Auguste von Hessen-Kassel.

Leevt hebbt de Lüüd toeerst vör allen von’n Törfafbo, de op Bullen över den Augustendörper Schippgraven, de 1852 boot worrn is, un den Oost-Hamm-Kanaal na Bremen un Bremervöör schippert worrn is.

In’n Eersten Weltkrieg sünd 28 Soldaten ut Augustendorp fullen oder vermisst un in’n Tweten 38http://augustendorf.kkbz.de/index.php?option=com_content&task=view&id=19&Itemid=33.

An’n 8. April 1974 is Augustendorp bi de Gemeenreform in Neddersassen mit de Gemeen Gnarrenborg tohoopleggt worrn.

 Inwahnertall 

 Religion 

Augustendorp is evangeelsch-luthersch präägt un höört to dat Kaspel Gnarrenborg.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

 Wapen 

Dat Wapen wiest op grönen Grund un op en blauen Footschild en Törfbull.

 Börgermeesters/Oortsvörstänn 

Börgermeester:
 1946–1964: Hinrich Metscher
 1964–1974: Hermann Schröder

Oortsvörstand:
 1974–1986: Hermann Schröder
 1986–: Friedrich Metscher 
 opstunns: Roland Caillé

 Kultur 

Augustendorp hett mit’n Histori­schen Moorhoff en lütt Museum, wat 1988 inricht worrn is un dat wat vertellt över dat Moor un de Moorkolonisation.

 Verenen 

De Freewillige Füürwehr is 1936 grünnt worrn un de Schützenvereen 1924.

 Weertschop un Infrastruktur 

 Verkehr 

De Dörpstraat sünd de Kreisstraten K 103 un K 148. De K 103 löppt in’n Noordwesten in Langenhusen an de K 102 ran, de ünner annern na Gnarrenborg un Bremervöör föhrt. De K 148 kummt von Glinst in’n Süden un löppt in’n Noordoosten na Heinrichsdörp, Immenhain un Sandbossel.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so 31 Kilometer in’n Süüdoosten von Augustendorp an de L 131.

 Scholen 

De eerste School in Augustendorp hebbt se 1842 boot. De hüdige School is 1923 boot worrn.

 Literatur 

 Chronik der Ortschaft Augustendorf.

 Footnoten 

 Weblenken 

 Websteed to’n Oort (hoochdüütsch)

Kategorie:Oort
Kategorie:Landkreis Rodenborg (Wümm)